**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz:* Covid-19 infekcijas izplatības seku pārvarēšanas likuma 25.pantu;
* MK sēdes protokollēmuma 2021.gada 22.jūnija (prot. Nr.49 62.§) 2. un 3.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 22.jūnija sēdes protokola Nr.49 62.§ “Noteikumu projekts “Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai””” 2.punktu, MK atbalstīja finansējuma piešķiršanu Veselības ministrijas (Nacionālā veselības dienesta) izdevumus vienai štata vietai (uz laiku) 14 142 EUR apmērā 2021.gadā segt no valsts budžeta programmas 02.00.00 “Līdzekļi neparedzētiem gadījumiem”.Savukārt, saskaņā ar Ministru kabineta 2021.gada 22.jūnija sēdes protokola Nr.49 62.§ “Noteikumu projekts “Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai””” 3.punktu, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši šī protokollēmuma 2.punktam.Lai personām, kurām ir tiesības uz vakcinācijas  pret Covid-19 pakalpojumu Latvijā, bet kurām šī vakcinācija veikta ārvalstī, būtu tehniski iespējams ģenerēt digitālo vakcinācijas sertifikātu, informācija par minēto vakcinācijas faktu ir jāievada e-veselības sistēmā, kā arī pirms tam jāpārliecinās, ka personai ārvalstī izsniegtais dokuments par vakcinācijas faktu ir autentisks un satur visu nepieciešamo informāciju, kas nepieciešama vakcinācijas sertifikāta saņemšanai.Lai process notiktu centralizēti un to nodrošinātu valsts pārvaldes iestādes:1. iedzīvotāji dokumentus, kas apliecina ārvalstī veiktu vakcināciju pret Covid-19, var iesniegt piecās Nacionālā veselības dienesta (turpmāk – NVD) filiālēs;
2. dokumentu izvērtēšanu veic NVD Administratīvā procesa likumā noteiktajā kārtībā;
3. tehniski datu ievadīšanu e-veselības sistēmā veic Valsts asinsdonoru centrs (turpmāk – VADC), ņemot vērā, ka e-veselības sistēmā datus par personām veiktām medicīniskām manipulācijām var ievadīt vienīgi ārstniecības iestādē strādājoša ārstniecības persona, kura ir reģistrēta ārstniecības personu reģistrā.

No 23.06.2021. kopš ir spēkā Ministru kabineta 2020.gada 9.jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” 38.22punkta redakcija, kas paredz iepriekš norādīto kārtību, NVD katru dienu saņem vidēji divdesmit iesniegumus ar personu lūgumu izvērtēt ārvalstī veiktas vakcinācijas faktu un nodrošināt nepieciešamo datu ievadi e-veselības sistēmā, lai būtu iespējams saņemt vakcinācijas sertifikātu. Saņemto iesniegumu apjomam ar katru dienu ir tendence pieaugt, līdz ar to NVD rīcībā nav pietiekamu resursu, kas var nodrošināt katra iesnieguma izvērtēšanu, atbildes (lēmuma) sagatavošanu katrai personai, kā arī nepieciešamās informācijas sagatavošanu VADC datu ievadīšanai e-veselības sistēmā. Tāpat jāņem vērā, ka personas bieži iesniedz nepilnīgu informāciju par ārvalstī veikto vakcināciju vai apšaubāmas kvalitātes apliecinājumu kopijas, līdz ar to komunikācija ar personām un nepieciešamās informācijas iegūšana prasa papildu resursus. Pašlaik nodarbinātie NVD juristi, kuri būtu kompetenti veikt ārvalstī izsniegto dokumentu par veikto vakcinēšanu izvērtēšanu, jau nodrošina papildu darba veikšanu un nereti strādā arī virsstundas sakarā ar papildu noslodzi Covid-19 pandēmijas dēļ. Pamats vakcinācijas fakta ievadei e-veselībā būs:**Starptautiska vakcinācijas vai profilakses apliecība**, kuras formu noteikusi un apstiprinājusi Pasaules Veselības organizācijas Starptautiskajos veselības aizsardzības noteikumos un mūsu Ministru kabineta 2007.gadā tos ir ratificējis (<https://likumi.lv/ta/lv/starptautiskie-ligumi/id/1592-starptautiskie-veselibas-aizsardzibas-noteikumi>). **Ārvalsts ārstniecības iestādes apliecinājums vai sertifikāts** –apliecinājumu paraugi ir pieejami NVD tīmekļa vietnē (https://www.vmnvd.gov.lv/lv/citu-valstu-apliecinajumu-paraugi). Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Nacionālā veselības dienestam) finansējumu 11 971 *euro*, lai nodrošinātu digitālā vakcinācijas sertifikāta ģenerēšanu personām, kurām ir tiesības uz vakcinācijas pret Covid-19 pakalpojumu Latvijā, bet kurām šī vakcinācija veikta ārvalstīs. Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”.Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas.  |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Nacionālais veselības dienests, Valsts asinsdonoru centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi Latvijas iedzīvotāji un ieceļotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |
| --- | --- | --- |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzi-not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 11 971 | 0 | 0 | 0 | 0 | 0 |
| 2.1. valsts pamatbudžets | 0 | 11 971 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -11 971 | 0 | 0 | 0 | 0 | 0 |
| 3.1. valsts pamatbudžets | 0 | -11 971 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 11 971 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu digitālā vakcinācijas sertifikāta ģenerēšanu personām, kurām ir tiesības uz vakcinācijas pret Covid-19 pakalpojumu Latvijā, bet kurām šī vakcinācija veikta ārvalstīs, nepieciešams izveidot 1 jaunu amata vietu NVD – jurists, kurš veiks dokumentu izvērtēšanu Administratīvā procesa likumā noteiktajā kārtībā.Detalizētu informāciju ar aprēķiniem par papildus nepieciešamo finansējumu 1 jaunas amata vietas nodrošināšanai 2021.gadam skatīt anotācijas pielikumā Nr.1.Valsts asinsdonoru centrs, kuram tiks deleģēta funkcija - veikt datu ievadīšanu e-veselības sistēmā, to nodrošinās iestādes esošo amata vietu ietvaros. Atbilstoši Covid-19 infekcijas izplatības pārvaldības likuma 49.3 pantā noteiktajam, pēc faktiskās nepieciešamības nodarbinātajiem tiks noteikts virsstundu darbs un tā apmaksai nepieciešamie papildu finanšu līdzekļi tiks pieprasīti no valsts budžeta programmas 02.00.00 "Līdzekļi neparedzētiem gadījumiem" kopā ar pārējo iestāžu pārskatiem par attiecīgā perioda virsstundu, kas saistītas ar Covid-19 jautājumu risināšanu un seku novēršanu, darba apmaksu.Tiek plānots, ka iepriekš minēto funkciju sāks pildīt ar 2021.gada 1.augustu. Līdz ar to papildus nepieciešamais finansējums 2021.gadam Nacionālajam veselības dienestam ir aprēķināts un būtu attiecināms no 2021.gada 1.augusta līdz 2021.gada 31.decembrim (5 mēnešiem).Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Nacionālā veselības dienestam) finansējumu 11 971 *euro*, lai nodrošinātu digitālā vakcinācijas sertifikāta ģenerēšanu personām, kurām ir tiesības uz vakcinācijas pret Covid-19 pakalpojumu Latvijā, bet kurām šī vakcinācija veikta ārvalstīs. Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”.Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | NVD papildu nepieciešamo 1 amata vietu uz laiku no 2021.gada 1.augusta līdz 2021.gada 31.decembrim tiek plānots pārdalīt no Neatliekamās medicīniskās palīdzības dienesta, nepalielinot nozares kopējo amata vietu skaitu.Neatliekamās medicīniskās palīdzības dienests finansējuma ekonomiju, kas radusies no amata vietu pārdalēm, novirzīs esošo darbinieku atlīdzībai, t.i. piemaksām par papildu darbu, speciālajām piemaksām (piemaksām par risku un stāžu), nakts darbu, piemaksām par svētku dienām, kā arī virsstundu apmaksai, lai tiktu nodrošināta Neatliekamās medicīniskās palīdzības dienesta funkcija “organizēt un nodrošināt neatliekamo medicīnisko palīdzību iedzīvotājiem pirmsslimnīcas etapā”. |
| 8. Cita informācija | Norādām, ka paredzēts šo vienu amata vietu atstāt arī turpmāk, kurš veiks dokumentu izvērtēšanu Administratīvā procesa likumā noteiktajā kārtībā. Līdz ar to, jautājums par papildus valsts budžeta līdzekļu piešķiršanu Veselības ministrijai (Nacionālajam veselības dienestam) 1 amata vietai, kura nodrošinās iepriekš minētās funkcijas veikšanu, 2022.-2024.gadam un turpmāk ik gadu tiks virzīts Ministru kabinetā likumprojekta “Par vidējā termiņa budžeta ietvaru 2022., 2023. un 2024.gadam” un likumprojekta “Par valsts budžetu 2022.gadam” sagatavošanas un izskatīšanas procesā. Veselības ministrija (30.06.2021 vēstule Nr. 01-13FM-1/3575) ir iesniegusi Finanšu ministrijai un Pārresoru koordinācijas centram priekšlikumus par nozares prioritārajiem pasākumiem un to īstenošanai nepieciešamo finansējumu 2022. - 2024.gadam.Izdevumi 2021.gadā tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Nacionālais veselības dienests, Valsts asinsdonoru centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretāre I.Dreika

Belovs 67876005

igors.belovs@vm.gov.lv